To Suite In Trastevere είναι μία πάρα πολύ καλή επιλογή για να μεινεις στη Ρώμη. Το σπίτι είναι στο Trastevere, μία από τις πιο κεντρικές και ζωντανές γειτονιές της πόλης και εύκολα προσβάσιμο.
Το κέντρο του Τραστεβερε απέχει μόλις 15' περπάτημα, αλλά μπορείς να χρησιμοποιήσεις και το τραμ (γραμμή 8) που ειναι δίπλα στο σπίτι και σε 5' είσαι στο κέντρο της Ρώμης.

Το σπίτι έλαμπε από καθαριότητα και ο Federico είχε προνοήσει να μας αφήσει τρόφιμα για πρωινό, γάλα, χυμό, ακόμα και ένα μπουκάλι κρασί! Μας υποδέχτηκε ο πατέρας του Federico που ήταν ευγενέστατος, μας εφοδίασε με πληροφορίες για τη γύρω περιοχή (εστιατόρια, Super Market κτλ) και γενικά ήταν πολύ εξυπηρετικός και φιλικός.

Το σπίτι είναι σε μία πολύ ήσυχη γειτονιά, είναι καλόγουστο και έχει όλες τις ανέσεις. Αν ήταν λίγο πιο φωτεινό ή είχε ένα μπαλκονάκι θα ήταν τέλειο!

Σε κάθε περίπτωση θα το σύστηνα σε όποιον θέλει να επισκεφτεί τη Ρώμη.